open-index/open-wikipedia-markdown huggingface dataset:
Norges Fredslag

**Norges Fredslag** er Norges eldste fredsorganisasjon, grunnlagt i 1885 av stortingsmannen Wollert Konow. Det opprinnelige navnet var **Norges Fredsforening av 1885**. Blant tidlige medlemmer var Bjørnstjerne Bjørnson, Arne Garborg og Halvdan Koht.  Fredslaget hadde en sentral rolle under oppløsningen av den svensk-norske unionen i 1905, sammen med den svenske søsterorganisasjonen Svenska Freds- och Skiljedomsförningen.

Fredslaget er en partipolitisk og livssynsmessig uavhengig organisasjon som ønsker å skape fred ved å utvikle fredskultur, begrense voldsmakt og arbeide med ikkevoldelig håndtering av konflikter lokalt, nasjonalt og internasjonalt.

I dag arbeider Norges Fredslag blant annet med å øke oppmerksomheten rundt Norges rolle i eksport av militært materiell, International Campaign to Stop Killer Robots, fredsundervisning, fredskultur og allmen nedrustning.

Styreleder er Irene Elise Hamborg, organisasjonssekretær er Kari Anne Næss. Norges Fredslag har hovedkontor i Oslo og lokallag i Kongsberg og Vestfold.

## Fredsviljen
Fredsviljen (ISSN 0800-5036 eller ISSN 1890-4173) har vært medlemsblad for Norges Fredslag siden 1922, og utkommer en gang i året. Frem til 1982 het bladet *Verden venter*. Bladet inneholder artikler om nasjonale og internasjonale fredspolitiske nyheter, og om Norges Fredslags arbeid og prosjekter.

### Redaktører av medlemsbladet

* Tommy Vad Funderud (2020–)
* Kari Anne Næss (2017–2019)
* Marte Kirkevold Flatejord
* Elisabeth Didriksen
* Anders Wengen
* Michael Herzberg
* Hanne Husaas
* Sigurd Lydersen (2002–2004)
* Øivind Holter (1985–)

## Saker og kampanjer
Siden 2019 har Fredslaget vært engasjert i kampen mot *robotvåpen*, eller *autonome våpensystemer*, bl.a. ved å samarbeide med den internasjonale kampanjen Campaign to Stop Killer Robots, sammen med Norsk Folkehjelp og Amnesty Norge. Robotvåpen brukes som en fellesbetegnelse på ny teknologi som åpner for at droner og missiler kan velge ut og angripe mennesker på egen hånd, ved hjelp av for eksempel kunstig intelligens. Fredslaget jobber for at den norske stat skal innføre et "*preventivt forbud mot utvikling og bruk av denne typen våpen*", sammen med de 22 andre statene som allerede har innført et slikt forbud.

## Tidligere ledere
*Irene Elise Hamborg (2019–) 
*Ragnhild Olaussen
* Marte K. Berg-Eriksen
* Hanne Husaas
* Hedda Langemyr
* Alexander Harang
* Grethe Andreassen
* Trond K. Botnen (des. 2003)
* Sigurd Lydersen (mai–des. 2003)
* Eva Nordland (1986–mai. 2003)
* Knut Sønderaal Kraft
* Olav Sætre
* O F Olden
* Carl Emil Christian Bonnevie
* Conrad Clausen
* Viggo Ullmann
* Halvdan Koht (1900–1902)
* Dikka Møller (1898–1900)

## Referanser


## Eksterne lenker
* 
* 
* Fredsskatt
* Hjemmeside for Forsete – Akademi for Fredsbygging
Mohammad Asif

**Mohammad Asif** (urdu: **محمد آصف**) (født 20. desember, 1982 i Sheikhupura, Pakistan) er en pakistansk cricketspiller. I 2006 testet han positivt på nandrolon, som han senere ble frikjent for.

## Referanser


## Eksterne lenker
*
Mamoudzou

**Mamodzou** er hovedstaden på den franske øya Mayotte i Det indiske hav. I 2017 hadde den  innbyggere. Kommunen Mamoudzou har et areal på 41,94 km² og er den folkerikeste på Mayotte. Den ligger på Grande-Terre (eller Mahoré), hovedøya på Mayotte. Den tidligere hovedstaden på Mayotte var Dzaoudzi, på den lille øya Petite-Terre (eller Pamanzi), men Mamoudzou ble valgt til hovedstad i 1977.

## Referanser


## Eksterne lenker
*
Ian Bairnson

**Ian Bairnson** (født 3. august 1953 i Levenwick på Shetland, død 7. april 2023) var en skotsk musiker som var et av de grunnleggende medlemmene av progrockbandet Alan Parsons Project. Bairnson var multiinstrumentalist og kunne spille både saksofon og tangentinstrumenter, men han var mest kjent som gitarist.

Bairnson ble født på Shetland og vokste opp i Edinburgh, Midlothian i Skottland. Han startet sin musikalske karriere som studiomusiker med gitar før han i 1973 ble medlem av bandet Pilot sammen med bassist David Paton og keyboardist Billy Lyall fra det tidligere skotske boybandet Bay City Rollers.

I sin tid med Pilot ble han kjent med plateprodusenten Alan Parsons, som hadde produsert deres første album. Det var på denne måten Bairnson ble spurt om å bli medlem av Alan Parsons Project sammen med nevnte Patton og Pilots trommeslager Stuart Tosh i 1975. Pilot ble for øvrig oppløst tre år senere i 1978.

Som gitarist deltok Bairnson på hvert eneste album fra Alan Parsons Project, inkludert sideprosjektet Keats fra 1984. Han deltok også på flere studioalbum med Kate Bush som *[[The Kick Inside]]* (1978), *[[Lionheart]]* (1978), *[[Never for Ever]]* (1980) og *[[The Dreaming]]* (1982). Bairnson har også arbeidet med bandet Bucks Fizz samt med soloprosjekter av Alan Parsons etter at prosjektet ble oppløst i 1987.

## Referanser


## Eksterne lenker
* 
* 
* 
*  Theavenueonline.info – Biografi og diskografi
Priozersk

**Priozersk** (russisk: Приозерск, svensk: *Kexholm*, finsk: *Käkisalmi*) er en by i Leningrad oblast i Russland. Den ligger ved innsjøen Ladogas sørvestre bredd, lengst nord på Det karelske nes, ved munningen av den nordlige grenen av elva Vuoksen. Byen hadde .

## Historie
Byen er vokst opp rundt Korela festning (på russisk også Korelogorod), som trolig ble anlagt av karelerne, og som senere har vært under både svensk og russisk kontroll.

Det svenske stedsnavnet Kexholm ser ut til å være en omfortolking av det finske navnet Käkisalmi, som betyr «Gjøksund». Gammelsvenske skrivemåter som Kiækensholm og Kekesholm kan tyde på at førsteleddet ble omfortolket til svensk *käke*, «kjeve».

Skattebøker fra Republikken Novgorod fra år 1500 lister 183 hus i Korela med en estimert befolkning på 1500-2000.

Svenskene erobret Korela to ganger, først i 1580 under den nordiske tjuefemårskrigen, senere i 1611 under den ingermanlandske krigen. Festningsbyen ble sete for Kexholms län etter freden i Stolbovo i 1617.

Russland sikret seg området under den store nordiske krig, men byens svenske navn ble imidlertid bevart, som *Keksgolm* (russisk: Кексгольм). Men kriger og ødeleggende branner i 1300, 1580, 1634 og 1679 hadde gjort innhugg i den sivile befolkningen. Da byen fikk sin første rettsbygning i 1800 var befolkningen bare på 400. 

I 1812, da Storfyrstedømmet Finland ble dannet innen Det russiske keiserdømmet, innlemmet Alexander I av Russland Kexholm i Viborgs län i Finland. Byens vekst ble styrket av byggingen av jernbanen St. Petersburg&ndash;Hiitola i 1917 og etablering av to store sagbruk og en stor Ab Waldhof Oy tremassefabrikk i 1929. Kexholm by og landkommune hadde  innbyggere i 1939.

Etter andre verdenskrig ble hele den karelske befolkningen, også i Kexholm, evakuert til Finland. I 1948 ble byen omdøpt til Priozersk. Nye Priozersk ble befolket med en helt ny befolkning (hovedsakelig russere, belarusere og ukrainere) fra Sovjetunionen, som fortsatt utgjør flertallet av den lokale befolkningen.

De ødelagte befestningene og tårnene på den gamle festningen ligger langs bredden av Vuoksen. Byen er populær som et utfluktssted blant folk fra St. Petersburg, og mange av dem har en datsja i nærheten. 


Fil:Крепость Корела сверху зимой (1).jpg|Korela festning med byen i bakgrunnen
Fil:Крепость Корелы 2.jpg|Festningen
Fil:4271-1. Priozersk. Church of the Nativity of the Theotokos.jpg|Ortodoks kirke
Fil:Priozersk LutheranChurch 007 1844.jpg|Tidligere luthersk kirke


## Referanser


## Eksterne lenker
* 
* Fotos fra byen
* Detaljert info om festningen
* Bilder fra den finske tiden, før 1939 
* Kart over Kexholm by
* Kart over Kexholm landkommune
Aladdin Sane

***Aladdin Sane*** (t.d. «A Lad Insane») er et album av den britiske musikkartisten David Bowie fra 1973. Albumet er oppfølgeren til gjennombruddsalbumet *[[The Rise and Fall of Ziggy Stardust and the Spiders from Mars]]*. Albumet kom på 279.-plass på musikkmagasinet *[[Rolling Stone]]*s liste over «Tidenes 500 beste album» 
## Sporliste
Alle sanger skrevet av David Bowie, bortsett fra de som er merket.

# «Watch That Man»
# «Aladdin Sane (1913-1938-197?)»
# «Drive-In Saturday»
# «Panic in Detroit»
# «Cracked Actor»
# «Time»
# «The Prettiest Star»
# «Let's Spend the Night Together» (Mick Jagger, Keith Richards) 
# «The Jean Genie»
# «Lady Grinning Soul»

## Plasseringer
**Album**

**Singel**

To singler ble gitt ut før selve albumet kom ut. Det var «The Jean Genie» og «Drive-In Saturday».  «Time» ble senere gitt ut på singel i USA og Japan, og «Let's Spend the Night Together» i USA og Europa.

## Musikere
* David Bowie – vokal, gitar, munnspill, tangentinstrument, saksofon. 
* Mick Ronson – gitar, piano, vokal 
* Trevor Bolder – bass 
* Mick «Woody» Woodmansey – trommer 
* Mike Garson – piano 
* Ken Fordham – fløyte, saksofon 
* Linda Lewis – kordame 
* Juanita «Honey» Franklin – kordame 
* G.A. MacCormack – korist 

## Andre utgivelser
Utgitt som CD på Rykodisc i 1990. Utgitt igjen som CD i 1999 av Virgin Records med 96 kHz/24bit standard. 

I 2003 ble jubileumsutgaven gitt ut med følgende bonusspor:

# «John, I'm Only Dancing» (Sax version)
# «The Jean Genie» (Original single mix)
# «Time» (Single edit)
# «All the Young Dudes» (monaural)
# «Changes» – Live – Boston Music Hall, 1. oktober 1972
# «The Supermen» – Live – Boston Music Hall, 1. oktober 1972 
# «Life on Mars?» Live – Boston Music Hall, 1. oktober 1972
# «John, I'm Only Dancing» – Live at Boston Music Hall, 1. oktober 1972
# «The Jean Genie» Live at Santa Monica Civic Auditorium, 20. oktober 1972 
# «Drive-In Saturday» Live at Cleveland Public Auditorium, 25. november 1972

## Referanser


## Litteratur
*

## Eksterne lenker
*
Primorsk (Leningrad oblast)

**Primorsk** (russisk Приморск, svensk: *Björkö*, finsk *Koivisto*) er en by i Leningrad oblast i Russland, og den største russiske havna ved Østersjøen. Den ligger på det Karelske neset, 137&nbsp;km vest for St. Petersburg, på nordkysten av Finskebukta. Byen hadde .

## Historikk
Bosetningen ble først attestert i russiske krøniker som Berjozovskoje («Bjørkelandsby») i 1268, da de tyske handelsmennene fra Gotland anmodet republikken Novgorod om å sikre deres passasje til elva Neva. Svenskene annekterte regionen under det tredje svenske korstog. Russerne tok tilbake byen og øyene utenfor ved slutten av den store nordiske krig i 1721. Deretter delte byen skjebne med resten av det Karelske neset, det vil si at den etter krigen 1808-1809 ble en del av Viborgs län i Storfyrstedømmet Finland.

Björkö utviklet seg på 1900-tallet som en uthavn for byen Viborg og var i første halvdelen av 1900-årene en av de mest fremstående sjøfartsbyene i Finland. Björkö by og Björkö landkommune hadde  innbyggere i 1939. Etter fortsettelseskrigens slutt i 1944 overgikk Björkö til russisk  territorium.

## Oljeterminal

Primorsk er hjemsted for den største oljeterminalen i Østersjøen, som ble utviklet av Putin-administrasjonen som endestasjon for rørledningssystemet, til en pris på 2&nbsp;000&nbsp;000&nbsp;000&nbsp;USD. Terminalen startet driften i desember 2001, og hadde utmanøvrert Ventspils og andre utenlandske rivaler i løpet av et år.

## Referanser


## Eksterne lenker
* Offisielt nettsted for Primorsk 
* Artikkel om Björkö i Nordisk familjebok, bind 3, spalte 568, 1905
* Kart over Björkö landkommune
Natalja Artjomova

**Natalja Petrovna Artjomova** (russisk: Наталья Петровна Артёмова; født 5. januar 1963 i Rostov-na-Donu, Russland) er en tidligere mellomdistanseløper fra Russland, som var i verdenseliten på 1500 meter og 3000 meter på 1980-tallet. Den 4. juli 1992 testet hun positivt på anabole steroider.

## Referanser


## Eksterne lenker
*
Nicklas Axelsson

**Nicklas Axelsson** (født 15. mai 1972 i Västerås) er en svensk syklist. Hans største prestasjon er en sjetteplass sammenlagt i Giro d'Italia i 1999 og en tredjeplass i klassikeren Lombardiet rundt i 2000. I 2001 testet han positivt for EPO i forbindelse med VM. Han fikk fire års utestengelse, men den ble senere gjort om til to år og åtte måneder. 

I slutten av 2006 ble han operert for testikkelkreft, han fikk også cellegiftsbehandling. Etter behandlingen fortsatte han å konkurrere. 

Axelsson ble nummer tre på den andre og tredje etappen av Tirreno-Adriatico 2008. Han hadde den blå ledertrøyen i to dager, og endte som nummer fem  sammenlagt.

I mars 2008 vant Axelsson den andre etappen av Settimana Internazionale Coppi e Bartali. Han endte på fjerdeplass sammenlagt.

I september 2009 testet han igjen positivt på EPO og ble utestengt på livstid. 

## Lag
* 1998 Scrigno-Gaerne
* 1999 Navigare-Gaerne
* 2000 Ceramiche Panaria-Gaerne
* 2001 Mercury-Viatel
* 2001 Alessio (f.o.m 1. september)
* 2004 Formaggi Pinzolo Fiavè (f.o.m 22. september) 
* 2005 Universal Caffé-Styloffice
* 2006-2008 Selle Italia-Serramenti Diquigiovanni
* 2009 Utensilnord Corratec

## Referanser


## Eksterne lenker
*
Traumeteam

**Traumeteam** er en gruppe fagpersoner som sammenkalles ved mottak og behandling av multitraumepasienter for eksempel i et sykehus. Ved et større sykehus i Norge vil et traumeteam kunne bestå av generell kirurg, ortoped, anestesilege, anestesisykepleier, operasjonssykepleier(e), mottakssykepleier(e), nevrokirurg, radiograf, portør, radiolog og bioingeniør. Ved mindre sykehus settes traumeteamet sammen etter tilgang på fagpersonell ved det aktuelle sykehuset. Det er også vanlig at man har mulighet til på kort varsel å kunne innkalle andre spesialister ved behov. 

Hver deltaker har sine spesifiserte arbeidsoppgaver. Som regel har generell kirurg rollen som leder av teamet. For at traumemottak skal fungere optimalt, forsøker man å gjennomføre hyppige øvelser. 

Mange sykehus i Norge baserer sin traumebehandling på BEST-prinsippet (Bedre og systematisk traumebehandling), som bygger på det amerikanske ATLS-systemet (Advanced Trauma Life Support).
UK Albums Chart

**UK Albums Chart** er en musikkliste som viser salgsposisjonen til musikkalbum i Storbritannia.  Den er utarbeidet av *The Official UK Charts Company*.  Et ukentlig «Album Chart Show» var lisensiert til BBC Radio 2 og sendt på radioen frem til det sluttet 2. april 2007.

## Eksterne lenker
* The Official UK Top 75 Albums 
*
Grosseto

**Grosseto** er en by i Italia og er hovedstad i provinsen Grosseto i regionen Toscana, og har ca. 80&nbsp;000 innbyggere. Byen ligger 12 km fra Tyrrenhavet i området Maremma, og er et senter på sletta som elva Ombrone renner gjennom.

## Historie
Grosseto har spor tilbake til høymiddelalderen. Den er første gang nevnt i 803 som et len under grevskapet Aldobrandeschi. 

Byen ble viktigere med årene, hovedsakelig siden Rusellæ og Vetulonia forfalt. I 1137 ble byen erobret av tyske tropper, ledet av hertug Henrik X av Bayern, sendt av keiser Lothar III av Det tysk-romerske riket for å ta tilbake makten fra Aldobrandeschi. Et år senere ble setet i bispedømmet Roselle flyttet til Grosseto.

I 1151 sverget innbyggerne lojalitet til Siena. Aldobrandeschi-familien ga i 1222 innbyggerne retten til å ha en egen *[[podestà]]*, sammen med tre rådgivere og konsulene. I 1244 ble byen erobret av Siena, og fra den tid delte Grosseto Sienas skjebne. Den ble en viktig festningsby, og murene og bastionene er fremdeles synlige. I 1266 og 1355 prøvde de å frigjøre seg fra Siena, men begge forsøkene var mislykket. Da ghibellinerne og guelferne kjempet om makten i byen prøvde Umberto og Aldobrandino Aldobrandeschi å ta tilbake makten i Grosseto. Sienas hær seiret, og i 1259 utnevnte de en podestà fra sin egen by. Grosseto kom seg igjen fri, og et år senere kjempet de side om side med Firenze i slaget ved Montaperti. De neste årene ble Grosseto okkupert, plyndret og bannlyst av pave Klemens IV, igjen frigjort under en republikk ledet av Maria Scozia Tolomei, omringet av keiser Ludvig IV (1328) og av motpave Nikolas V i 1336, før den til slutt ble underlagt Siena for godt. 

Svartedøden i 1348 rammet Grosseto hardt, og i 1369 var det bare noen hundre familier igjen. I tillegg ble områdene rundt byen plyndret, som i 1447 av Alfons V av Sicilia og i 1455 av Jacopo Piccinino. 

Siena sitt styre endte i 1559 da Karl V ga hele hertugdømmet til Cosimo I de' Medici, første storhertug av Toscana. I 1574 begynte byggingen av bymurer, og disse er fortsatt godt bevart. Den omliggende elvesletten ble drenert. Grosseto var likevel en liten by, og hadde bare 700 innbyggere på begynnelsen av 1700-tallet. 

Under styret til Huset Lorrain blomstret Grosseto på ny. Den ble deretter hovedstad i den nye provinsen Maremma.

## Referanser


## Eksterne lenker
*
Lincolnshire Police

**Lincolnshire Police** er en regional britisk politistyrke som dekker det meste av Lincolnshire i England. To distrikter i grevskapet, North Lincolnshire og North East Lincolnshire, blir dekket av Humberside Police. Geografisk er styrkens område et av de største i Storbritannia.

## Divisjoner

Styrken er delt i tre divisjoner:
* East Division med hovedkvarter i Skegness og ansvar for blant annet Skegness, Boston, Mablethorpe, Louth og Horncastle
* West Division med hovedkvarter i Lincoln og ansvar for blant annet Lincoln, Gainsborough, Market Rasen, Sleaford
* South Division med hovedkvarter i Grantham med ansvar for blant annet Grantham, Spalding og Stamford

## Historie

I 1856 ble styrken, under navnet Lincolnshire Constabulary, grunnlagt i henhold til *[[Country and Borough Police Act 1856]]*. Det var også flere andre styrker i grevskapet, som over tid ble innlemmet i Lincolnshire Constabulary. Som en følge av *Police Act 1946* ble styrkene i Boston og Grantham innlemmet, mens styrkene i Lincoln og Grimsby ble innlemmet etter *Police Act 1964*. Da Humberside Police ble opprettet i 1974 ble to distrikter overført dit.
Oslo Horse Show

**Oslo Horse Show** er et årlig ridestevne i Osloområdet som arrangeres i oktober med både sprangridning og dressur. Sprangdelen av stevnet har status som verdenscupstevne, og bringer mange internasjonale ryttere. I tillegg er det norgescup-finaler, familieshow og messeområde som fylles opp av hesteentusiaster og der hestesportsbutikker fra hele landet har salgsboder. Showets tittelsponsor er Agria, tidligere Kingsland.

Morten Aasen er direktør for arrangementet, han er gift med presidenten for rytterforbundet og har selv deltatt i OL i sprangridning. Tidligere ble arrangementet avholdt i Oslo Spektrum. Fra 2010 til 2024 ble det arrangert i Telenor Arena. Fra 2025 er showet flyttet til messesenteret X Meeting Point på Hellerudsletta.

**2024:**

* *[[Verdenscup i sprangridning|Longines FEI World CUP]].*
* CSI5 (med uttak av NRYF) 
* CSI2 for kvalifiserte fra cupene *NRYF Kingsrent Ungdom cup*, *Sprangsportens venner cup*, og vinnere av Junior-NM og unge ryttere som red i Nordisk eller EM.
* CSIAm (amatørklasser).
* Kvalifiserende cuper for nasjonale klasser var *Norsk Ferdigplen cup for ponni kat 2*, *Backe cup ponni kat 1*, *Felleskjøpet Champion cup*.

## Eksterne lenker

* Oslo Horse Show

## Referanser
Thames and Hudson

**Thames & Hudson** (også *Thames and Hudson* og forkortet *T&H*) er et anglo-amerikansk forlagshus som har spesialisert seg på kunstbøker og illustrerte verker. 

Forlaget ble grunnlagt av *Walther og Eva Neurath* i 1949 og er fortsatt familieeid. Navnet er valgt etter Thames river og Hudson river for å markere tilknytning på begge sider av Atlanterhavet.

Hovedsetet er i London, med datterselskaper i New York *(Thames & Hudson USA)* og Paris. Emner de spesielt er inne i omfatter arkeologi, arkitektur, dekorativ kunst/brukskunst, historie, kunst og kunsthistorie, fotografi, religion og spiritisme/åndsfilosofi. Enkelte barnebøker er også gitt ut.

Thames & Hudsons *[[World of Art]]* serie er velkjent. De gir ofte ut bøker til større internasjonale vandreutstillinger og minneutstillinger for kjente kunstnernavn og samarbeider da gjerne med forlag i andre land.

## Eksterne lenker
* 
* Nettsted for Thames & Hudson USA (engelsk)
Lena Larsen

**Lena Larsen** (født 1960) er en norsk religionshistoriker som har forsket på islam. Hun er prosjektleder på Norsk senter for menneskerettigheter ved Universitetet i Oslo.

Hun har tidligere vært leder av Islamsk Råd Norge fra 2000 til 2003 og er gift med Basim Ghozlan som er forstander av Det Islamske Forbundet. Hun konverterte fra kristendommen til islam i ung alder. Hun har siden 1999 vært leder for Oslokoalisjonen for tros- og livssynsfrihet.

Larsen tok cand.philol. i religionshistorie fra Universitetet i Oslo 1995, med hovedoppgaven «Velkommen til en stor familie-»: Islam og konversjon i norsk kontekst. Hun arbeider med en doktorgrad ved Universitetet i Oslo. I 2011 fullførte hun doktorgraden ved forskningsprogrammet Culcom på en avhandling om hvordan fatwaer benyttes av muslimske kvinner i Vest-Europa.

## Referanser


## Bibliografi
* *How muftis think : Islamic legal thought and Muslim women in Western Europe* ISBN 90-04-36785-3
* 
*
Epiprocta

* øyenstikkere og libeller
* Anisozygoptera

**Epiprocta** er en delgruppe av øyenstikkere, (Odonata). De er i nyere systematikk regnet som en søstergruppe til vannymfer. Epiprocta regnes blant de mest primitive delgruppene blant insektene.  

Epiprocta er de «større» øyenstikkerne, vanligvis en god del større enn vannymfer.  De er langt større enn de aller fleste andre insekter.  Kroppen er mellom 50&nbsp;og&nbsp;100&nbsp;millimeter hos de fleste artene. Størrelsen varierer mellom de ulike artene. 

Epiprocta har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). 

Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

De er utbredt i hele verden unntatt i Antarktis og Arktis.  De fleste arter finnes i varmere strøk. 

## Systematisk inndeling
Nyere forskning viser at de «moderne» artene (Anisoptera) er en søstergruppe til de «antikke» (Anisozygoptera) og at begge disse er nå plassert i en ny felles delgruppe eller underorden, Epiprocta, som igjen er søstergruppe til vannymfene (Zygenoptera). Skrevet på hierarkisk skrivemåte blir slektskapet mellom delgruppene slik: (Du kan lese mer om hierarkisk skrivemåte her : System (biologi) og Gruppe (biologi).)

* «vannymfene» **[[Zygoptera]]** – Vannymfer
* «alle øyenstikkere og libeller» **Epiprocta** 
** «moderne øyenstikkere» **[[Anisoptera]]** – Øyenstikkere og libeller 
** «antikke øyenstikkere» **[[Anisozygoptera]]** 
*** [ukjent navn] – fossile, utdødde arter
*** Epiophlebioptera – de to nålevende artene

## Referanser
 

## Kilder
* Lohmann, H. 1996. *Das phylogenetische System der Anisoptera (Odonata).* Deutsche Entomologische Zeitschrift 106(9): side 209-266. 

## Eksterne lenker
* 
*  www.nhm.uio.no/norodo/  – Et norskspråklig nettsted om norske øyenstikkere.
* Rehn, A. C. 2003. analysis of higher-level relationships of Odonata.'' Systematic Entomology 28(2), side 181-240.
Jan Konůpek

**Jan Konůpek** (1883–1950) var en internasjonalt kjent tsjekkisk maler, illustratør, og gravør.  

En liste over hans grafiske arbeider inneholder 1448 motiver og mer enn 600 bok-illustrasjoner. Han er en av de tre mest kjente tsjekkerne innenfor *[[mellomkrigstiden|mellomkrigstids-kunst]]*, ved siden av František Kobliha og František Drtikol.

Han er far til far av den norske forfatteren Michael Konůpek.

## Referanser


## Eksterne lenker
* Kort biografi 
* Mellomkrigstids- og moderne kunst
Eat Me, Drink Me

***Eat Me, Drink Me*** er det sjette studioalbumet til det amerikanske bandet Marilyn Manson. Det ble spilt inn i et hjemmestudio i Hollywood, California høsten 2006 og våren 2007, og ble utgitt på plateselskapet Interscope den 5. juni 2007. Mottakelsen av platen var blandet, både i pressen og på hitlistene.

Albumet er et samarbeidsprosjekt mellom Marilyn Manson og det tidligere bandmedlemmet Tim Skold. Det er mikset av lydteknikeren Sean Beavan, som i tillegg til tidligere utgivelser av Marilyn Manson har jobbet med blant andre Nine Inch Nails og Slayer.

## Sporliste
# «If I Was Your Vampire» – 5:56
# «Putting Holes in Happiness» – 4:31
# «The Red Carpet Grave» – 4:05
# «They Said That Hell's Not Hot» – 4:17
# «Just a Car Crash Away» – 4:55
# «Heart-Shaped Glasses (When the Heart Guides the Hand)» – 5:05
# «Evidence» – 5:19 
# «Are You the Rabbit?» – 4:14
# «Mutilation Is the Most Sincere Form of Flattery» – 3:52 
# «You and Me and the Devil Makes 3» – 4:24 
# «Eat Me, Drink Me» – 5:40

### Bonusspor
# «Heart-Shaped Glasses (When the Heart Guides the Hand)» (Inhuman Remix) – (Internasjonal utgivelse) – 4:07
# «Heart-Shaped Glasses (When the Heart Guides the Hand)» (Space Cowboy Remix) – (Storbritannia, Australia og New Zealand) – 5:24
# «Putting Holes in Happiness» (akustisk versjon) – (Japan) – 4:10

## Kilder
* 

## Eksterne lenker
*
Brukskunst

**Brukskunst** handler om utformingen av de gjenstander og redskaper i daglig bruk. Ordet ble første gang brukt av Harry Fett i *[[Kunst og kultur]]* i 1912, tilsvarende *applied art* på engelsk og *Angewandte Kunst* på tysk.

## Utforming og teknikk
Bruksgjenstander var fra gammelt av formgitt for å falle godt i hånden og gjøre det de var ment for, mest mulig effektivt over lengst mulig tid, enten det dreide seg om verktøy eller husholdningsredskaper. Noen redskaper ble det lagt mer arbeid i, slik at de første bevisste brukskunstgjenstandene i Norge kan ha vært tollekniver.

Krukker, mugger og glass var ofte masseprodusert importvare, mens det bedrestilte borgerskap kostet på seg finstell i en grad som ga støtet til norske industritiltak som glassverk og porselensfabrikker. En del av produksjonen både i Norge og andre land regnes fortsatt for kunst, der bruksegenskapene iblant tillegges mindre vekt enn estetikken. 

I noen tilfeller kan en se, og ergonomisk påvise, at der ikke alltid er konflikt mellom form og funksjon. Den optimale formen kan da fremstå som den estetisk mest tiltalende.

## Historikk
Fra 1900-tallet og fram mot vår tid, har design (produktutforming) fått større og større betydning.

Blant andre keramikeren Yngvild Fagerheim gikk på 1950- og 60-tallet over til begrepet «kunsthåndverk», så faggruppen Norske Brukskunstnere (NB) endret sitt navn til Norske kunsthåndverkere i 1974 da Kulturmeldingen kom, det var en del av Kunstneraksjonen 1974. Gruppen meldte seg ut av landsforeningen i 1978, og like etter fulgte også interiørarkitektene.

De som fremdeles ville tilhøre landsforeningen, kalte seg i 1978 Foreningen Brukskunst; deriblant Porsgrund Porselænsfabrikk og Hadeland Glassverk, men også Grete Prytz Kittelsen som var president 1975-78. Disse skiftet navn til Norske Brukskunstnere i 1997.

Landsforeningen omdøpte seg i 1986 til Landsforbundet Norsk Form. Dette ble nedlagt i 1993, og Norsk Form overtok.

## Referanser
Ultrasonisk flow

**Ultrasonisk flow** er en metode for å måle hastigheten til en væske eller en gass gjennom et rør eller slange, ved hjelp av akustiske sensorer. Metoden har fordeler av at vedlikeholdet blir billig, fordi det ikke finnes bevegelige deler. 

Målingen kan skje etter to prinsipper:

;Gangtidsprinsippet 
Gangtidsprinsippet baserer seg på det faktum at en lydpuls forplanter seg raskere medstrøms enn motstrøms. Forskjellen mellom tiden pulsen trenger med og mot prosesstrømmen benyttes til å bestemme strømningshastigheten. Derav navnet gangtidsprinsippet. 

Lydhastigheten i gassen kan også benyttes til å beregne densiteten.

;Dopplerprinsippet
Dopplermåleren baserer seg på frekvensendringen som oppstår når en lydpuls blir reflektert fra en partikkel som er i bevegelse fra eller mot lydkilden. Dette måleprinsippet er best på væsker med forurensning i form av partikler, oppløst gass etc. Ettersom lydrefleksjonen kan komme fra partikler som befinner seg vilkårlig over rørtverrsnittet kan nøyaktigheten være meget avhengig av strømningsprofiler og væskens beskaffenhet.

## Eksterne lenker
*
The Best of Chris Rea

***The Best of Chris Rea*** er et samlealbum av Chris Rea, utgitt i 1994. 

## Sporliste

Alle sanger av Chris Rea, unntatt «If You Were Me» som er av Chris Rea og Elton John. 

# «The Road to Hell (Part 2)» – 4:32
# «Josephine» – 4:34
# «Let's Dance» – 4:17
# «Fool (If You Think It's Over)» – 4:07
# «Auberge» – 4:45
# «Julia» – 3:56
# «Stainsby Girls» – 4:08
# «If You Were Me» – 4:23
# «On the Beach» – 6:51
# «Looking for the Summer» – 5:02
# «I Can Hear Your Heartbeat» – 3:26
# «You Can Go Your Own Way» – 3:57
# «God's Great Banana Skin» – 4:19
# «Winter Song» – 4:32
# «Gone Fishing» – 4:42
# «Tell There's a Heaven» – 6:02
# «Three Little Green Candles» – 3:42

## Eksterne lenker
*
North Yorkshire Police

**North Yorkshire Police** er en regional britisk politistyrke med ansvar for grevskapet North Yorkshire, inkludert den enhetlige myndigheten York. Grevskapet er Englands største etter areal.

Styrken ble opprettet 1. april 1974. Den overtok ansvarsområdet til York and North East Yorkshire Police, samt deler av området til West Yorkshire Constabulary. 

Kontrollorganet for styrken er North Yorkshire Police Authority, som har ni medlemmer hentet fra grevskapsrådet og Yorks byråd, tre fredsdommere og fem uavhengige medlemmer. 

I mars 2006 ble det foreslått at den skulle slås sammen med West Yorkshire Police, South Yorkshire Police og Humberside Police. Planene om slike sammenslåinger ble stoppet av innenriksminister John Reid i juni samme år.
Gramo

**Gramo** er et norsk vederlagsbyrå for musikere, artister og plateselskaper. Foreningen ble stiftet 7. juni 1989 av FONO, IFPI Norge, Norsk Musikerforbund, Norsk Tonekunstnersamfund, Norsk Skuespillerforbund og Skuespillerforeningen av 1978 som følge av innføring av § 45b i åndsverkloven. På vegne av utøvende kunstnere og produsenter forvalter Gramo deres rett til vederlag når innspilt musikk blir kringkastet eller offentlig fremført på annen måte. Gramo oppkrever vederlag fra radiostasjoner, kafeer, hoteller, butikker og andre som anvender innspilt musikk i offentlig fremføring. Pengene blir fordelt til samtlige som har medvirket på innspillingene.

Gramo er godkjent av Kulturdepartementet som organisasjon for oppkreving og fordeling av vederlag.

## Referanser


## Eksterne lenker
*
Bjørkebakken (Dyrøy)

**Bjørkebakken** er ei lita bygd i Dyrøy kommune, Troms, beliggende i Bjørkebakkdalen sørøst for kommunesentret Brøstadbotn. Gjennom Bjørkebakken går fylkesvei 84. Bygda består stort sett av boligbebyggelse.

Bjørkebakken ligger i **Bjørkebakk grunnkrets**, den arealmessig største i kommunen, og den eneste som ikke grenser til havet. Så godt som hele Skøvatnet ligger innenfor grunnkretsens grenser, med unntak av den nordøstlige enden som ligger i Sørreisa. Grunnkretsen dekker et areal på 108,69 km² og grenser i vest til Kastnes og Hundstrand, i nord til Brøstad og Moen, i øst til Sørreisa kommune og i sør til Salangen kommune.

Innbyggertall i grunnkretsen:

## Referanser
Austmarka

**Austmarka** kan vise til:
* Austmarka (Kongsvinger), sogn i Kongsvinger.
* Austmarka (Radøy), tettsted i Alver kommune.
Austmarka (Kongsvinger)

**Austmarka** er et tettsted i Kongsvinger kommune i Innlandet fylke. Det er Austmarka kirke, med barnehage, barne- og ungdomsskole, og sykehjem. Jord- og skogbruk utgjør mesteparten av det lokale næringslivet. Tettstedet hadde  innbyggere .

## Severdigheter og historie

Austmarka ligger i sørenden av Finnskogen, et sammenhengende skogsområde som strekker seg nordover langs svenskegrensa. Skogfinner begynte å bosette seg i området på 1600-tallet, og det finnes fortsatt bevarte finnetorp. Mange austmarkinger kan finne finske slektsnavn i sine aner som Porkka, Ampiainen, Valkoinen og Kartuinen. Den finske forskeren Carl Axel Gottlund besøkte Austmarka på 1820-tallet. Flere stedsnavn har finsk opphav.

Som turist kan man prøve fiskelykken i Møkervassdraget som renner gjennom bygda. Vassdraget har mange gode fiskeplasser, og i tillegg til det finnes det også mange fiskerike tjern og sjøer i området. Møkervassdraget er også kjent som en ypperlig kanorute. Vassdraget renner fra Sverige inn i Austmarka og tilbake til Sverige igjen.

Av severdigheter kan bl.a. nevnes Bygdemølla (fra 1600-tallet), Bygdetunet (samling av gamle hus), Sikåa-området (gammelt industrisamfunn), finnetorpene Kvåho og Åbborhøgda, Dronningens utsikt (utsiktspunkt) m.m. 

## Kirkesokn
Austmarka kirke fra 1858 er kirkesoknets kirke. Kirkesoknet ble oppretta etter resolusjon av 19. mai 1856 og dekker området fra og med Brødbøl til og med Fagernes samt Varaldskogen. Austmarka var tidligere en del av Eidskog kirkesokn i Vinger prestegjeld, men ble værende igjen som eget kirkesokn i Vinger prestegjeld da Eidskog ble et eget prestegjeld i 1859.
Wallen (sanger)

**Wallen**, virkelig navn **Nawell Azzouz** (født 23. januar 1978 i Saint-Denis i Frankrike), er en fransk RnB sanger. Hun har snudd bokstavene i sitt fornavn for å lage sitt kunstnernavn. Hennes foreldre var fra Marokko. Som barn lærte hun å spille fiolin og utviklet en sterk trang til å synge. Hun lyttet til funk, hiphop og RnB da hun vokste opp. Hun bestemte seg for å bli en sanger etter å ha sett  Lauryn Hill i filmen Sister Act 2. Hennes første hit kom med *Celle Qui Dit Non* med rapperen Shurik'n. I 2004 ga hun ut sitt siste album *Avoir La Vie Devant Soi* som har singlene *Bouge Cette Vie*, *L'Olivier* og *Donna*. Hun sang også med Usher på den franske versjonen av U Got It Bad. Hun er gift med den franske rapperen Abd al Malik (rapper) og har et barn. 

## Diskografi
* *À Force De Vivre* (2001)
* *Avoir La Vie Devant Soi* (2004)

## Eksterne lenker
* 
* 
* 
* Wallens hjemmeside
Jon Petter Etnestad

**Jon Petter Helgesen-Etnestad** (født 1981) er en norsk tidligere rapper og produsent i bandet Evig Poesi.

Han har arbeidet frilans innenfor kulturrelaterte områder, fra ungdomsarbeid og workshops til oversetting, lydproduksjon og performance. Han er deltager og dommer i rapbattleligaen *[[SkeezTV Battles]]*. De siste årene har han arbeidet som lærer og fotograf.

## Diskografi
* 2012: *Ingenting er Gratis* (CD/MP3/Gratis)
* 2011: *Evig Poesi, Definite og Conurbia: Verdens Ende* (CD/MP3/Gratis)
* 2006: *I Krig og Kjærlighet* (CD)
* 2003: *Drekka Melk* EP (CD/VINYL)
* 2001: *Åndelig Fød*e EP (CD/VINYL)
* 2000: *Petter Smart* – Dreamland EP (CD)

## Referanser
Jonathan Espolin Johnson

**Jonathan Espolin-Johnson**, født 1972, er en norsk skuespiller som er best kjent fra filmene "Varg Veum- I Mørket Er Alle Ulver Grå* (Cinemiso), *Deadwater*, tv-seriene *Third Watch* (NBC), *Det tredje øyet* (Rubicon, TV 2), *Hjem*, *Øyevitne* og *Kampen for tilværelsen* (NRK). Espolin-Johnson medvirket også i teateroppsetningen av *La den rette komme inn* på Rogaland Teater og *Bestevenner*.

I 1996 flyttet Espolin-Johnson til [[New York]] for å ta skuespillerutdannelse, først på [[Lee Strasberg Theater Institute]], deretter to år på [[Atlantic Theater Acting School]]. Fra 1999 til 2005 studerte han ved [[The Cherry Lane Theater]] i [[West Village]] i New York. Deretter flyttet han til [[Hollywood]] i [[Los Angeles]], hvor han studerte ved [[The Beverly Hills Playhouse]]. Frem til 2007 studerte Johnson ved [[The Elephant Theater]].

Johnson har spilt i fem spillefilmer, hatt gjesteroller i de amerikanske TV-seriene *Sex og Singelliv* og *Den tredje vakten*, spilt i over 20 kortfilmer samt femten teaterproduksjoner. I filmen *Deadwater* fra 2007 spilte Espolin Johnson løytnantskommandør Alberts.

Johnson er nå bosatt i Oslo og har medvirket i både tv og reklamer. Han fikk sin norske spillefilmdebut i 2008 i kinofilmen *Sammen* med [[Fridtjov Såheim]]. Han spiller også i kinofilmen *Bestevenner'' fra 2009.

Johnson er barnebarn av programlederen i barne-TV «Onkel Lauritz».

## Roller

## Referanser


## Eksterne lenker
* 
* 
* Jonathan Espolin Johnson hos Filmfront
Vytegra (by)

:*Denne artikkelen er om byen. For elva se [[Vytegra (elv)]].*

**Vytegra** (russisk: Вытегра) er en by i Vologda oblast i Russland. Den ligger langs elva Vytegra på Volga-Østersjøkanalen, 320&nbsp;km nordvest for Vologda.

Vytegra har vært kjent siden 1710 som landsbyen *Vjangi* (russisk: Вянги) ved samløpet til elvene Vytegra og Vjangi. I 1773 ble bosetningen omgjort til byen Vytegra.

## Demografi
Befolkningsutvikling:
:

## Referanser


## Eksterne lenker
*
Tauba-moskeen

**Tauba-moskeen** er en moské som ligger på Dortheavej i Københavns Nordvest-kvarter. 

Moskeen tilhører det danske Islamisk Trossamfund som er et sunni-samfunn.

Palestineren Abu Laban var imam i moskeen.
Heksanol

**Heksanol** er en alkohol. Har den kjemiske formelen C6H13OH. Kan referere til en av følgende isomere organisk stoff:
*1-heksanol (n-heksanol)
*2-heksanol
*3-heksanol

## Se også
* Sykloheksanol
Kadnikov

**Kadnikov** (russisk: Ка́дников) er en by i Vologda oblast i Russland.  Den ligger ved bredden av elva Sodima, 43&nbsp;km sørøst for Vologda. 

Byen sporer sin historie tilbake til 1492, da en patruljestasjon ble etablert for å beskytte handelsruten nordover fra Moskva. Landsbyen *Kadnikovskaja* (russisk: Кадниковская) ble gradvis den største bosetningen i distriktet og ble innvilget bystatus i 1780. På 1900-tallet har Kadnikovs befolkning minket mens den nærliggende byen Sokol (12&nbsp;km mot nordvest) har økt i størrelse.

## Demografi
Befolkningsutvikling:
:

## Referanser


## Eksterne lenker
*
Ghida Fakhry

**Ghida Fakhry** (født 1970 i Beirut) er en libanesisk-britisk journalist. Siden april 2006 har hun vært nyhetsanker i Washington, D.C., for Al Jazeera English.

Tidligere har hun vært redaksjonssjef i New York for den London-baserte arabiskspråklige avisen *Asharq Al Awsat*. Fra 2002 til 2004 var hun nyhetsanker for Lebanese Broadcasting Corporation og Al Hayats nyhetssendinger fra London. Hun var redaksjonssjef i New York for Al Jazeera (den opprinnelige, arabiskspråklige kanalen) fra 2000 til 2001, og før det New York-korrespondent for Abu Dhabi TV.

Fakhry er utdannet MA i nær- og midtøstenstudier fra School of Oriental and African Studies ved University of London  Hun snakker engelsk, arabisk, fransk og spansk.

## Referanser
Ingfrid Breie Nyhus

**Ingfrid Breie Nyhus** (født 1978) er en norsk pianist. Hun er utøver innen musikkstiler som klassisk musikk, samtidsmusikk og folkemusikk. Hun har studert klaver ved Norges musikkhøgskole, Sibelius-akademiet i Helsingfors og Hochschule für Musik und Theater Hannover. I 2005 var hun den første til å motta Den norske solistpris da den ble delt ut for første gang under Festspillene i Bergen.
 
Breie Nyhus er datter av folkemusikeren Sven Nyhus og søster av felespiller Åshild Breie Nyhus. Sammen ga de tre ut albumet *[[Tre Nyhus]]* på plateselskapet Heilo i 2005, og ble for det nominert til Folkelarmprisen 2005 i klassen samspill/tradisjonelt. Sammen med søsteren har hun gitt ut albumene *[[Edvard Grieg: Slåtter Opus 72]]* i 2007 med verker av Edvard Grieg framført med piano og hardingfele og *Halvorsen - Kvandal - Nyhus* i 2016. Begge albumene ble nominert til Spellemannprisen innen klassisk musikk foran henholdsvis 2007- og 2016-utdalingen.

Hun har gitt ut soloalbumene *Abstraction in Folk Art* med verker av Asbjørn Schaathun, Lasse Thoresen og Øyvind Torvund, og *Stille-stykkje* med verker av Olav Kielland og Erik Dæhlin. I 2015 ga hun ut *Slåttepiano*, med egne versjoner av slåttemusikk for klaver. Albumet ble nominert til Folkelarmprisen 2016 i åpen klasse. I 2021 kom oppfølgeren *Slåttepiano II*. For verket fikk hun prisen årets verk fra Norsk Komponistforening i 2023. Tillegg ble utgivelsen nominert til Spellemannprisen 2021 i klassen TONOs komponistpris og Folkelarmprisen 2022 i åpen klasse. Sammen med Unni Løvlid og Anne Hytta vant hun Spellemannprisen 2022 i klassen samtid for *Unamna* og ble nominert til Folkelarmprisen 2023 i åpen klasse for samme album.

## Diskografi
* *[[Tre Nyhus]]* (2005) - med Sven Nyhus og Åshild Breie Nyhus
* *[[Edvard Grieg: Slåtter Opus 72]]* (2007) - med Åshild Breie Nyhus
* *Abstraction in Folk Art* (2015)
* *Stille-stykkje* (2015)
* *Slåttepiano* (2015)
* *Halvorsen - Kvandal - Nyhus* (2016) - med Åshild Breie Nyhus
* *Slåttepiano II* (2021)
* *Kløsterkoraler* (2021) - EP
* *Demanten* (2022) - med Live Maria Roggen
* *Unamna* (2022) – med Unni Løvlid og Anne Hytta 

## Referanser


## Eksterne lenker
* 
*
Kharovsk

**Kharovsk** (russisk: Ха́ровск) er en by i Vologda oblast i Russland, Den ligger ved elva Kubena rundt 90&nbsp;km nord for Vologda.

Bosetningen ble grunnlagt i 1903 da en jernbane nordover fra Vologda ble bygget. Bystatus ble innvilget i 1954.

## Demografi
Befolkningsutvikling:
:

## Referanser


## Eksterne lenker
*
Veronica Pedrosa

**Veronica Pedrosa** er nyhetsanker i Kuala Lumpur for Al Jazeera English. Hun har tidligere vært nyhetsanker i CNN International og BBC World.

Hun er datter av filippinske journalisten Carmen Navarro Pedrosa. Familien Pedrosa flyttet til London etter at moren skrev en åpenhjertig biografi om førstedamen Imelda Marcos.

I 2004 mottok hun prisen «Best News Anchor» under utdelingen av Asian Television Awards.
Pin Ups

***Pin Ups*** er et coveralbum av den britisk musikeren David Bowie. Albumet ble utgitt i 1973 og består av sanger skrevet av andre musikere. Dette var siste album med de musikerne som gjorde albumet *[[The Rise and Fall of Ziggy Stardust and the Spiders from Mars|The Spiders from Mars]]*, som var bandet hans i Ziggy Stardust-perioden, men Mick Woodmansey var byttet ut med Aynsley Dunbar.

Kvinnen som er avbildet sammen med Bowie på plateomslaget, er Twiggy, en ikonisk fotomodell på 1960-tallet.

## Sporliste
# «Rosalyn» (Jimmy Duncan, Bill Farley / Pretty Things) – 2:27 
# «Here Comes the Night» (Bert Berns / Them) – 3:09 
# «I Wish You Would» (Billy Arnold) – 2:40 
# «See Emily Play» (Syd Barrett / Pink Floyd) – 4:03 
# «Everything's Alright» (Nickey Crouch, John Konrad, Simon Stavely, Stuart James, Keith Karlson / Mojos) – 2:26 
# «I Can't Explain» (Pete Townshend / The Who) – 2:07 
# «Friday on My Mind» (George Young, Harry Vanda / The Easybeats) – 3:18 
# «Sorrow» (Bob Feldman, Jerry Goldstein, Richard Gottehrer) – 2:48 
# «Don't Bring Me Down» (Johnnie Dee) – 2:01 
# «Shapes of Things» (Paul Samwell-Smith, Jim McCarty, Keith Relf / The Yardbirds) – 2:47 
# «Anyway, Anyhow, Anywhere» (Townshend, Roger Daltrey / The Who) – 3:04 
# «Where Have All the Good Times Gone» (Ray Davies / The Kinks) – 2:35

## Plasseringer
**Album**

**Single**

## Andre utgivelser

*Pin Ups* ble gitt ut på CD i 1990 av Rykodisc, med to bonusspor. Senere ble den utgitt av Virgin Records i 1999 med nymastret digitallyd, men uten bonustracks.

**Bonusspor**
# «Growin' Up» (Bruce Springsteen) Innspilt under *Pin Ups*-sesjonene, men var ikke med på den endelige utgivelsen. – 3:26 
# «Amsterdam» (Jacques Brel, Mort Shuman) B-side til singelen «Sorrow» – 3:19

## Musikere
* David Bowie – vokal, gitar og saksofon 
* Mick Ronson – gitar, piano og vokal 
* Trevor Bolder – bass 
* Aynsley Dunbar – trommer 
* Mike Garson – piano 
* Ken Fordham – saksofon 
* G.A. MacCormack – korist 

## Eksterne lenker
*
Sørbråten (Oslo)

**Sørbråten** er et registrert tettsted i Oslo hvor bosetting har funnet sted fra middelalderen. Stedet ligger nordøst for Maridalsvannet, og består hovedsakelig av eneboliger. Området betjenes av jernbanestasjonene Movatn og Snippen, begge på Gjøvikbanen.
Sykloheksanol

**Sykloheksanol** er en sekundær alkohol, formel C6H11OH, som består av en sykloheksanring med en hydrogensubstituent erstattet av en hydroksylgruppe.

Denne alkoholen dannes ved oksidering av sykloheksan i lufta, og ofte brukes kobolt som katalysator:.
:C6H12  +  1/2 O2   →   C6H11OH

Refraksjonsindeks = 1.465

## Referanser


## Eksterne lenker
* Description of cyclohexanol
Ustjuzjna

**Ustjuzjna** (russisk: Устю́жна) er en by i Vologda oblast i Russland. Den ligger ved elva Mologa, vest i Vologda oblast. Bosetningen ble grunnlagt i 1232, og fikk bystatus i 1738.

## Demografi
Befolkningsutvikling:
:

## Referanser


## Eksterne lenker
*
Hundstrand

**Hundstrand** er ei bygd og en grunnkrets i Dyrøy kommune i Troms. Bygda ligger ved Dyrøysundet, omtrent midt mellom Brøstadbotn og Kastneshamn. Gjennom Hundstrand går fylkesvei 211.

Hundstrand grunnkrets strekker seg fra Sæter i nord til Rydningen i sør, og har et areal på 17,84 km². Grunnkretsen grenser i nordøst til Brøstad, i øst til Bjørkebakk og i sør og sørøst til Kastnes. Over sundet i vest ligger Dyrøya.    

Grunnkretsens innbyggertall:

## Referanser
Pioneerplatene

**Pioneerplatene** er et par gullanodiserte aluminiumsplaketter som ble fastmontert på de ubemannede romsondene Pioneer 10 og Pioneer 11 som ble skutt opp i henholdsvis 1972 og 1973. Platene er påtegnet et piktogram, som skal fungere som en beskjed fra menneskeheten til eventuelt utenomjordisk liv, om sondene noen gang skulle bli oppdaget.Piktogrammet viser tegninger av en naken mann og en naken kvinne, samt flere forskjellige symboler og figurer som forklarer eventuelle utenforstående om romsondens opphav.

Platen er montert på støttestagene til sondens antenne, en plassering som forhindrer at platen vil bli sandblåst av stjernestøv i årenes løp.

Pioneerfartøyene ble de første menneskeskapte objektene til å forlate solsystemet.

## Historie
Originalideen om at Pioneer-fartøyene burde ha med seg en beskjed fra menneskeheten, ble første gang nevnt av Eric Burgess, en freelancekonsulent og journalist, da han besøkte Jet Propulsion Laboratory (JPL) i California under Mariner 9-ekspedisjonen. Sammen med Richard Hoagland, en omdiskutert forfatter og selvutnevnt vitenskapsmann, oppsøkte de Carl Sagan, som nylig hadde holdt et foredrag som omhandlet kommunikasjon med utenomjordiske.

Dr. Sagan var entusiastisk vedrørende tanken om å sende en beskjed sammen med Pioneer-sonden. NASA godkjente forslaget, og ga ham tre uker til å gjøre klar en beskjed. Sammen med dr. Frank Drake designet han platen, og illustrasjonene ble laget av Sagans daværende kone. Den første platen ble skutt opp sammen med *Pioneer 10*, 2. mars 1972, den andre fulgte med *Pioneer 11*, 5. april 1973.
Ghadames

**Ghadames** (berbisk: *Hadēməs*; klassisk arabisk:** غدامس **(Ġadāmis)) er en oaseby vest i Libya, ca. 550 km sydvest for Tripoli, nær grensen mot Algerie og Tunisia. Byen har ca. 7000 innbyggere, hovedsakelig tuareg-berbere.

Gamlebyen, som er omkranset av en bymur og beskrives som «ørkenens perle», har blitt erklært som verdensarvsted, på grunn av sin godt bevarte byggeskikk og bystruktur. Husene har en horisontal funksjonsdeling, med lagerrom på grunnplanet, oppholdsrom i andre etasje og på toppen takverandaer forbeholdt kvinnene. Byen er delt i sju distriktet, etter de syv klanene som hører byen til. Hvert distrikt har egne torg og festivalplasser. På 1970-tallet ble det bygd moderne hus utenfor gamlebyen, men mange familier bruker husene i gamlebyen som sommerbolig, på grunn av den gamle byggeskikkens evne til å beskytte mot varmen. 

Ghadames omtales av Plinius som *Cydamus*, og må altså ha eksistert i romertiden. På 500-tallet viser opptegnelser at det levde en biskop her, mens byen på 600-tallet var muslimsk territorium. Byen hadde en viktig rolle i den transsahariske karavanefarten.

## Eksterne lenker
* 
* Privat fotogalleri